Die verblyf was wonderlik. Daar was wel ‘n baie groot bymekaarkoms van scramblers wat vroegoggend begin rond ry het binne die resort wat verskriklik irriterend was. Die res van die tyd het ons ‘n baie lekker tyd gehad.
Die pad is baie swak en glad nie aan te bevele vir ‘n gewone sedanmotor nie. Die hele oord is omhein, maar om by die strand of die Hole-in-Wall te besigtig moet jy uit die oord loop waar jy oorval word deur jong nie-werkende plaaslikes. Daar is nie begeleide ekskursies deur die oord nie. ‘n Groot teleurstelling! Rondloperhonde kom val jou ook lastig by jou akkommodasie in die oord. ‘n Groot jammerte oor die rommel by die pragtige Hole-in-wall asook die werkloses wat daar rondstaan. Apparate vir kinders ook vervalle.
Hole in the Wall is van die beter verblyf in die omgewing en is baie mooier geleë as in Koffiebaai. Dis lekker naby aan die ware “hole in the wall” Dit is duur vir wat mens kry. Ons het heerlik geeët in die Restaurant en die plek word baie mooi skoon gehou. Bring asb. hondekos vir die honger plaaslike honde wat jou daagliks besoek. Die natuur is pragtig. Die plaaslike mense is baie vriendelik maar laat hulle duidelik weet as jy nie van hulle dienste wil gebruik maak nie anders bly hulle jou lasting val.
Ek en my vrou het 5 nagte daar geslaap. Ons het 3 keer na die Hole in the Wall gestap, ons kon nie genoeg daarvan kry nie, dit is net te asemrowend. Die woonstel was ruim verby en regtig baie gerieflik. Toe my vrou die eerste dag by die deur instap, toe sê sy hier ry sy nie ‘n tree verder nie, ons het gestap waar ons wou wees. Die oggend toe ons daarvandaan vertrek, was die eerste wat die bakkie weer beweeg het. Dit is ver om tot daar te ry vanaf Malmesbury, maar nog steeds die moeite werd.
Hierdie is nie ‘n vakansie vir beginners nie. Die pad is lank en beter as wat ek verwag het, maar na twee dae se reën was dit ‘n ander storie. Is dit die moeite werd? Absoluut. Ons woon in ‘n pragtige land en dit is ‘n voorreg om die prag van hierdie deel van die land te sien. Die akkommodasie was goed genoeg. Ons het so bietjie rondgekyk na ander plekke en reken hierdie “resort” is die beste, tensy jy ‘n private kothuis huur. Die eenheid word elke dag skoongemaak en die linne is skoon, maar nie nuut nie. Van die foto’s op die webwerf mag dalk misleidend wees, want dit lyk of die eenhede ‘n “revamp” gehad het, maar ek dink nie hulle het by almal uitgekom nie.